— Першы каталіцкі касцёл — Святога Антонія — з’явіўся ў нас у 1799 годзе. Але ў 1860-я гады, пасля паўстання Кастуся Каліноўскага, ён, рашэннем расійскіх улад, быў перабудаваны ў царкву, — тлумачыць Рамуальда Ігнацьеўна. — Ужо ў новым, дваццатым, стагоддзі мясцовыя жыхары адбудавалі новы касцёл — Святога Юзафа, але назву парафіі захавалі ранейшую. Так што парафія ў Рубяжэвічах старэйшая за касцёл на сто з лішкам гадоў!